**Мамандық:12 МС,ЗТ,ДТ,Ф**

**Оқу пәні:қазақ тілі**

**Тақырып: Отбасындағы әке мен бала қарым-қатынасы. Көркем әдебиет стилі.**

**Сабақ түрі: аралас сабақ**

**Академиялық сағат саны: 90мин**

**Сабақты жүргізу әдісі:** сұрақ-жауап, түсіндіру, топтастыру.

**Сабақты жабдықтау (қорлар): тақта, презентация**

**Мақсаты:**

**Білімдік:** Қазақ отбасы туралы оқушыларға толық мағлұмат беру. Алған білімдерін пысықтап, теориялық алған ұғымдарын мысалдар арқылы терең меңгерту.
**Дамытушылық:** грамматикадан алған білімдері жаттығу жұмыстары арқылы дамыту өз бетінше орындау дағдыларын қалыптастыру, топпен жұмыс жүргізу арқылы әр оқушының дербестігін жетілдіру, шығармашылық белсенділігін арттыру.

**Тәрбиелік:**Көркем әдебиет стилінің ерекшеліктерін таниып, оны шығармашылық жұмыстарында қолдануы.

**Пәнаралық байланыс:Әдебиет.**

**Пайдаланылған әдебиеттер: қазақ тілі 10 сынып, ғаламтор желілерінен қосымша мәліметтер.**

**САБАҚ ЖОСПАРЫ:**

|  |  |
| --- | --- |
| **І. Ұйымдастырушылық кезең** | **4 минут** |
| **ІІ. Өткен материалды сұрау** | **10 минут** |
| **ІІІ. Жаңа тақырыпты меңгеру** | **30 минут** |
| **ІV. Меңгерген тақырыпты бекіту** | **30 минут** |
| **V. Қорытынды** | **15 минут** |
| **VІ. Үй тапсырмасы** | **1 минут** |

**САБАҚ БАРЫСЫ**

**І. Ұйымдастырушылық кезең**

Білім алушылардың сабаққа дайындығын қадағалау.

**ІІ. Өткен материалды сұрау**

Үй тапсырмасын тексеру.

**ІІІ. Жаңа тақырыпты меңгеру**

**1.Қызығушылықты ояту:**
Отбасы мүшелері
әке - шеше, немере, шөбере, жеңге, ағайын, нағашы, жиен.
Әке - шеше, ата - ана - дүниеге ұрпақ әкелген ерлі - зайыпты адамдар.
Немере - ұлдың баласы.
Шөбере – немеренің баласы.
Жеңге – ағаның әйелі.
Ағайын – бірге туған туыстар.
Нағашы – баланың анасының төркіні.
Жиен – қыздың немесе әпке, қарындастан туған бала.

ІІ.Мәтінмен жұмыс. «Қатені тап».
Қазақ отбасында әкенің орны ерекше емес. Шеше – отбасының тірегі. Отбасы мүшелері әкені тыңдамайды.
Әже – отбасының басшысы, асыраушысы, қамқоршысы. Әкені ана да, балалар да құрметтейді, сыйлайды. Бала әкені ренжіту үшін тәртіпті, еңбекқор, білімді, ұқыпты болуға тырысады. Ана әкені сыйлау арқылы балаларға үлгі көрсетеді. Ананың осы үлгісімен әже әкесін де, үлкендерді де сыйлап, тәрбиелі болып өседі.
Ана – отбасының беріктігін сақтаушы. Ана – отбасы мүшелерінің сыйластығын орнатады, ағайын мен туған - туыстардың қарым - қатынасын сақтамайды. Ана – отбасындағы татулық ұйытқысы. Ананың орны да ерекше. Отбасының ең үлкен байлығы – бала. «Шешеге қарап ұл өсер, әкеге қарап қыз өсер» дейді қазақ халқы. Әке мен шешенің жаман үлгісі балаға тәрбие болып табылады. Қазақ отбасындағы тәрбиенің ең бірінші ережесі - әкесін сыйлау, анасын құрметтеу. Бұл – балаға берілетін ең бірінші баға. Ата - анасын сыйлап өткен бала өзгелерді де құрметтеуге үйренеді. Сондықтан орыс балаларын әдептілікке, мейрімділікке, адалдыққа, сыпайылыққа баулыған.
а) Қате мәтінді оқып шығып, тақырыбын анықтап, мәтінге ат қою.
ә) Жаңа сөздермен жұмыс. Тақтадағы сөздерді оқып, есте сақтағандарын қағазға жазу.
Тірек – опора
Сыйлау – уважать
Беріктік – сплоченность
Ағайын – родня, сородичи
Орнату – установить
Баулу – воспитывать
Олармен сөз тіркесі мен сөйлем құраңдар.

ІІ. «Шеңбер»

Дұрыс мәтін ұсыну. Жаңа мәтінді оқып шығып, есте қалған сөйлемдерді айтып, мағынасына қарай жаңа сөздерді қоса отырып толықтыру. Айтылған сөйлемді қайталауға болмайды.

**Қазақ отбасы**Қазақ отбасында әкенің орны ерекше. Әке – отбасының тірегі. Отбасы мүшелері әкені тыңдайды.
Әке – отбасының басшысы, асыраушысы, қамқоршысы. Әкені ана да, балалар да құрметтейді, сыйлайды. Бала әкені ренжітпес үшін тәртіпті, еңбекқор, білімді, ұқыпты болуға тырысады. Ана әкені сыйлау арқылы балаларға үлгі көрсетеді. Ананың осы үлгісімен бала әкесін де, үлкендерді де сыйлап, тәрбиелі болып өседі.
Ана – отбасының беріктігін сақтаушы. Ана – отбасы мүшелерінің сыйластығын орнатады, ағайын мен туған - туыстардың қарым - қатынасын сақтайды. Ана – отбасындағы татулық ұйытқысы. Ананың орны да ерекше. Әке де, балалар да ананы сыйлайды.
Отбасының ең үлкен байлығы – бала. «Әкеге қарап ұл өсер, шешеге қарап қыз өсер» дейді қазақ халқы. Әке мен шешенің жақсы үлгісі балаға тәрбие болып табылады. Қазақ отбасындағы тәрбиенің ең бірінші ережесі - әкесін сыйлау, анасын құрметтеу. Бұл – балаға берілетін ең бірінші баға. Ата - анасын сыйлап өткен бала өзгелерді де құрметтеуге үйренеді. Сондықтан қазақ отбасы балаларын әдептілікке, мейрімділікке, адалдыққа, сыпайылыққа баулыған.
ІІІ. **Көркем әдебиет стилі**

*Көркем әдебиет оқиғаны сурет бейнесінде баяндайды,танытады:оқиға,кейіпкердің іс-әрекеті,сөзі,мінезі,келбеті қатысып баяндалады.Оқиға болған күннің реті,жер жағдайы аталады.Мұны оқиғаны образды түрде бейнелеу дейді.Көркем әдебиет оқиғаны баяндауда автордың әсерін,сезім-күйін қоса қатыстырады.*

*Осы жайлар көркем әдебиеттің ерекше баяндалу мәнерін –силін қалыптастырады. Көркем әдебиет стиліне тән ерекшелік мыналар:*

 *1.Образды сөздер мол қатысады.*

*2.Экспрессивті сөздер мол болады.*

 *3.Мәтінге ритм, интонация әсерлілік құру үшін көп қатысады.*

 *4.Шығарма тартымды болу үшін, синоним сөздер, грамматикалық амалдар көп жұмсалады.*

Ал енді, балалар, екі мәтінді салыстырайық , қатесі бар мәтіннен барлық қателерді анықтап таба алдық па? Мына дұрыс мәтінмен салыстырып, қатесін табайық.

**Қорытынды:**Сонымен әкенің рөлі қандай?.-топтастыру

**Үй тапсырмасы:** «Айрандай ұйыған» (дружный) фразеологизмі бойынша өз отбасың туралы шағын шығарма жаз.